Espanjan kuninkaallinen jalkapalloliitto

Espanjan kuninkaallinen jalkapalloliitto () on Espanjan jalkapallon kattojärjestö. Liiton pääkonttori ja harjoituskeskus Ciudad del Fútbol sijaitsee Las Rozasissa, lähellä maan pääkaupunkia Madridia.

Liitto hallinnoi muun muassa Espanjan jalkapallomaajoukkuetta sekä cup-kilpailuja Copa del Rey, Supercopa de España ja Copa RFEF. Liitto toimii yhteistyössä maan ammattilaissarjoja Primera Divisiónia ja Segunda Divisiónia järjestävän Liga de Fútbol Profesionalin kanssa ja vastaa itse kolmanneksi korkeimman sarjatason Segunda División B:n sekä kansallisten nuorten sarjojen järjestämisestä. Liiton alaisuudessa toimii 19 alueellista jalkapalloliittoa, jotka järjestävät alempia sarjoja.

Espanjan kuninkaallinen jalkapalloliitto perustettiin vuonna 1909. Kansainvälisen jalkapalloliiton Fifan jäsen siitä tuli vuonna 1913 ja Euroopan maanosaliiton Uefan jäsen vuonna 1954. Liiton puheenjohtaja on Ángel María Villar. Maajoukkueen päävalmentajana on vuodesta 2008 toiminut Vicente del Bosque.

Lähteet

Aiheesta muualla 

 Real Federación Española de Fútbol 
 Espanja Kansainvälisen jalkapalloliiton sivustolla  
 Espanja Euroopan jalkapalloliiton sivustolla 

Espanjan jalkapallo
Kansalliset jalkapalloliitot